GiliGold/VAD_KnessetCorpus huggingface dataset:
פנינה תמנו:
 גם על ה-3,000 את לא מבקשת לראות
פנינה תמנו:
 לכן צריך לעשות טיפה מאמץ
פנינה תמנו:
 יש אמון וחוזה לא כתוב בין צה"ל - - -
אבישג סבג ראובן:
צריך להגיד כאן שהשכר למשרתים ניתן כמו שהם מרוויחים, פלוס הפיצויים, פלוס הקרן, פלוס 3,100 למשפחה
אבישג סבג ראובן:
 זה ניתן על חודש אוקטובר כשהמטרה זה 2,000 שקלים לבייביסיטר והוצאות משפחתיות
אבישג סבג ראובן:
 יכול להיות שבמקרה הזה 2,000 זה לא מספיק
פנינה תמנו:
יפה, קידמת אותנו עוד צעד
פנינה תמנו:
 ספציפית לאוכלוסייה הזאת צריך יותר
מטי צרפתי הרכבי:
זה לא יהיה 3,100 אלא 6,200
פנינה תמנו:
בדיוק, כפול, למרות שזה עולה יותר
פנינה תמנו:
 בייביסיטר בלילה זה סכומים אדירים
פנינה תמנו:
 כמה עולה אופר? 10,000 או 12,000?
ניצן עטיה:
סביב 10,000
פנינה תמנו:
אז גם אם נתנו 6,000 לאותם עובדים – אני אומרת לך גם שהאוכלוסייה הזאת תלך ותצטמצם
פנינה תמנו:
 מדובר באלפים בודדים אם לא מאות
פנינה תמנו:
 בחישוב גס, הם עדיין ישלמו 4,000 שקלים מהכיס שלהם
אבישג סבג ראובן:
אני שוב אומרת
אבישג סבג ראובן:
 נושא התקציב בקרן צריך שיבוא עוד פעם על השולחן במידה ומרחיבים עוד דברים
פנינה תמנו:
על השולחן של מי? אתם קובעים את הקריטריונים
אבישג סבג ראובן:
ככל שאת מרחיבה עוד סעיפים בקרן צריך לראות שהיא יכולה להכיל את כל הדברים
פנינה תמנו:
רגע, תגיעי ל-80, 90 מיליון
פנינה תמנו:
 תבואי אז ותדברי איתנו
פנינה תמנו:
 אנחנו לא בורחים לשום מקום
פנינה תמנו:
 זה האינטרס שלך ושלכם
פנינה תמנו:
 זה לא רק 70, גם יש לכם התחייבות לגבי הסעיף שלנו ממשרד האוצר
פנינה תמנו:
 את יודעת איזה קשה היה להשיג את הדבר הזה? אל תהיי פה סנגורית של האוצר
אבישג סבג ראובן:
אני אומרת שוב
אבישג סבג ראובן:
 נסתכל רגע על הסיפור של הרופאים
אבישג סבג ראובן:
 אני שוב אומרת, יש סעיף מוגדר לזה
אבישג סבג ראובן:
 יכול להיות שצריך לעשות תיקון
פנינה תמנו:
בדיוק, התאמה
אבישג סבג ראובן:
בסעיף 2
אבישג סבג ראובן:
2 (ד) על בני זוג במאמץ המלחמתי, לעשות שם הרחבה לעולמות הבייביסיטר
פנינה תמנו:
מדויק
פנינה תמנו:
      אבישג, את מוזמנת לבוא ולבקר אותנו בוועדה
ניצן עטיה:
כתוב שם גם ריתוק משקי לבן או בת הזוג שמשרת במילואים ולא כולנו בריתוק משקי
ניצן עטיה:
 כלומר, מתמחה בבית חולים, לרוב זה לא ריתוק משקי, הם פשוט עובדים
פנינה תמנו:
זה עובדים חיוניים
אבישג סבג ראובן:
רשמנו את זה כך: או כוחות ביטחון או ריתוק משקי
פנינה תמנו:
לא, או חיוני
פנינה תמנו:
 זה לא ריתוק משקי
אבישג סבג ראובן:
חיוני זה רחב
אבישג סבג ראובן:
 במצב של המדינה היום - - -
פנינה תמנו:
אז תכניסי או ריתוק משקי או חלק ממערך המשטרה והרפואה
אבישג סבג ראובן:
כוחות ביטחון נמצאים בתוך זה
פנינה תמנו:
אז הרפואה
אבישג סבג ראובן:
בריתוק משקי באנו להגיד שזה בדרך-כלל רפואה, מפעלים חיוניים
פנינה תמנו:
אבל משפטית
פנינה תמנו:
 ברגע שאת כותבת ריתוק משקי, משפטית ההגדרה היא אחרת
פנינה תמנו:
 זה סוג של צו
פנינה תמנו:
 בסדר, נעשה את ההתאמה
פנינה תמנו:
 נעשה אחר-כך שיחה עם אבישג
ניצן עטיה:
תודה רבה
ניצן עטיה:
 אני גם אשמח להגיע כשיסתייע
פנינה תמנו:
תודה ניצן, בהצלחה, תשמרי על עצמך
פנינה תמנו:
 תודה על השירות שלך לעם ישראל
פנינה תמנו:
      צוות פורום העצמאים מבית ההסתדרות, בבקשה
ליאור גור:
תודה רבה על הדיון ועל ההישג שהבאת, יושבת-ראש הוועדה
ליאור גור:
 יש לנו כמה שאלות
ליאור גור:
 אנחנו רוצים להתמקד בעצמאיות שהן פרילנסריות ואין להן עובדים בעסק ולשאול כמה שאלות את אבישג
פנינה תמנו:
זה עצמאיות בעוסק פטור? עוסק זעיר?
ליאור גור:
האמת שאופן הדיווח כרגע פחות רלוונטי
ליאור גור:
 אבישג, אמרת שאתם הולכים לבחון את הירידה בהכנסות דרך תלושי השכר ואם זה לעוסקים זה לפי הירידה במחזור של העסק
ליאור גור:
 השאלה היא לגבי תקופת הדיווח
ליאור גור:
 כלומר, לאיזה תקופות משווים? אנחנו יודעים שבדיונים בוועדת כספים על תכנית הסיוע הכלכלית עלו כמה נושאים - - -
פנינה תמנו:
תקופת הדיווח אמרנו בטרם שלושה חודשים לפני שהוא גוייס
ליאור גור:
בדרך-כלל נהוג להשוות לשנה לאחור
ליאור גור:
 אנחנו מסתכלים על 3 חודשים של 2023 ומשווים אותם לשלושה חודשים של 2022
ליאור גור:
 האם אתם הולכים לדרוש חודשים מסוימים שבהם בעלי העסק צריכים להראות את הירידה בהכנסות?     אני אגיד למה אני שואלת
ליאור גור:
 אנחנו יודעים שיש עסקים קטנים שהרבה פעמים חיים באשראי אין סופי
ליאור גור:
 יש להם לפעמים שוטף פלוס 30, שוטף פלוס 45, שוטף פלוס 90, כך שהירידה בהכנסות הרבה פעמים רואים אותה רק חודשיים אחר-כך
ליאור גור:
 זאת בעיה שיש להרבה עסקים ועלתה גם בוועדת הכספים
ליאור גור:
 האם עצמאיות יכולות להראות את הירידה בהכנסות רק בחודש נובמבר או דצמבר? זה משהו שכן הכניסו בחקיקה ראשית בדיונים בוועדת כספים ולדעתי זה חשוב שיהיה גם אצלכם, את האפשרות להראות את הירידה בהמשך ולא על חודש אוקטובר
ליאור גור:
      גם היום חגים, אבל בלי קשר אנחנו מדברים גם על שוטף
פנינה תמנו:
תוכלו להכין לנו מסמך שנעביר לאבישג?
ליאור גור:
כן
פנינה תמנו:
אבישג, אנחנו נעביר לך מסמך מסודר
אבישג סבג ראובן:
אני לא רואה בעיה עם מה שאמרת
אבישג סבג ראובן:
 קודם כל, יש את קרן הפיצוי של המדינה ששם מפורט מה בוחנים
אבישג סבג ראובן:
 אנחנו באנו להקל ואמרנו שאחרי שממצים את מה שיש בתוך המדינה, מתוך הבנה שמיציתם ועדיין יש פער שהוא בקשר ישיר עם שירות המילואים, אז מעבירים לנו רגע את מה שמעיד על הירידה בהכנסה
אבישג סבג ראובן:
 בדרך-כלל אנחנו לוקחים שלושה חודשים לפני המילואים ואת החודש של המילואים, לראות אם יש ירידה
אבישג סבג ראובן:
 ככל שהירידה מושפעת והיא קדימה, אין בעיה להגיש את זה
אבישג סבג ראובן:
 גם רשמנו בסעיף שהפרטים והטפסים ייבחנו באופן פרטני אל מול הירידה שתוצג
אבישג סבג ראובן:
      זאת אומרת, שאם הירידה היא עתידית, אנחנו נראה איך זה משפיע
אבישג סבג ראובן:
 יושב שם יועץ מס וגם רואה חשבון
אבישג סבג ראובן:
 יש חוליה ממש רצינית שמתעסקת בסיפור של העצמאים
אבישג סבג ראובן:
 אני בטוחה שמי שיסביר את זה, יקבלו את ההסבר שלו גם אם זה משהו קדימה, כי אנחנו מבינים שעצמאים זה לא תמיד 1 חלקי 12 ורואים את זה באותו חודש אלא לפעמים זה גם לפני וגם הרבה אחרי
ליאור גור:
נכון
ליאור גור:
      עוד שאלה אחת
ליאור גור:
 דיווחנו על ירידה במחזורים
ליאור גור:
 איך מחשבים את המענק שאתם נותנים? יש איזו נוסחה?
פנינה תמנו:
מה היתה השאלה?
ליאור גור:
איך מחשבים את המענק של הפיצוי? האם זה פיצוי מלא על כל הירידה?
פנינה תמנו:
פיצוי מלא עד 10,000 שקלים
אבישג סבג ראובן:
זה אם את בת או בן זוג
אבישג סבג ראובן:
 אם אתה עצמאי ואתה משרת - - -
פנינה תמנו:
זה בת זוג עצמאית שבן זוגה משרת
אבישג סבג ראובן:
זה עד 10,000 שקלים
אבישג סבג ראובן:
 מעליו אפשר לבחון אבל זה יהיה בוועדת חריגים
מטי צרפתי הרכבי:
מה ההגדרה של כוחות הביטחון, גברתי? זה כולל גם מפעלים ביטחוניים?
אבישג סבג ראובן:
מפעלים ביטחוניים נכנסים תחת ריתוק משקי למי שרותק
אבישג סבג ראובן:
 יש לנו הרבה מפעלים ביטחוניים שהם לא בכוחות הביטחון
מטי צרפתי הרכבי:
מה אם בפועל לא היה ריתוק טכני? את זה תדייקי בנוסח?
אבישג סבג ראובן:
מאחר וזה קורה גם אצלנו, אנחנו יודעים להגיד איזה מפעלים רותקו אל מול משרד הביטחון
מטי צרפתי הרכבי:
אז אולי יש רשימה
אבישג סבג ראובן:
הם אומרים איפה הם עובדים
מטי צרפתי הרכבי:
זאת אומרת, זה יכול להיות בסעיף 2
מטי צרפתי הרכבי:
2 (ד) ואז זה ייבחן אם הוא עובד במפעל ביטחוני
ליאור גור:
חפרנו בממשק שפרסמתם באתר ואנחנו רואים גם אפשרות של משרתי מילואים עצמם שהם עצמאיים לקבל עוד מענק
ליאור גור:
 השאלה האם גם הדברים האלה מפורסמים? לנו לקח זמן למצוא את זה
אבישג סבג ראובן:
 זה מפורסם גם באיגרת
אבישג סבג ראובן:
 משרת מילואים עצמו עד 40,000 שקלים פיצוי
אבישג סבג ראובן:
 כמובן אחרי שהוא ממצה את הקרן בתוך המדינה
פנינה תמנו:
טל הוכמן, שדולת הנשים
פנינה תמנו:
 ציפור לחשה לי שהיתה לך יום הולדת, אז מזל טוב
טל הוכמן:
(בזום)     תודה רבה
טל הוכמן:
 תודה על הדיון ועל היוזמה שלך, יו"ר הוועדה
טל הוכמן:
 לנו יש קווים פתוחים בדיני עבודה שפועלים בימים כתיקונים אבל ביתר שאת עכשיו
טל הוכמן:
 נשים פונות אלינו בכמויות הרבה יותר גדולות מאז תחילת המלחמה בנושא של תעסוקה
טל הוכמן:
 אנחנו בתקווה להרחיב את זה בעתיד לנושאים אחרים אבל כרגע אני מתמקדת בתעסוקה
פנינה תמנו:
כמה פניות היו אליכם ב-45 הימים האחרונים?
טל הוכמן:
אם אנחנו משוות את זה לאוקטובר הקודם, אז יש לנו עלייה של כמעט פי שניים
פנינה תמנו:
כמה במספרים מוחלטים כל חודש?
טל הוכמן:
אני יכולה להעביר לך את המספרים אחר-כך
טל הוכמן:
      בהקשר לפניות שקיבלנו
טל הוכמן:
 דבר ראשון, חלקן לא קיבלו את המסרון שדיברת עליו, אבישג
טל הוכמן:
 כפי שהבנתי, אתם עומדים לעשות פוש נוסף
טל הוכמן:
 אולי זה לא כלל את כל קבוצות הנשים שאמורות לקבל את הפנייה
טל הוכמן:
 אני רוצה לבקש - - -
אבישג סבג ראובן:
זה יצא למשרתים לא לנשים
טל הוכמן:
	הבנתי
טל הוכמן:
 יכול להיות שלכן זה נפל
טל הוכמן:
 כבת זוג של משרת מילואים, אני יודעת שלצה"ל כן יש אפשרות כי אני מקבלת מכם הודעות
טל הוכמן:
 האם יש אפשרות בכל זאת לבדוק אם זה יכול להגיע לנשים עצמן, כי מן הסתם, משרתי המילואים כרגע לא זמינים?     	שאלה שנייה
טל הוכמן:
 לא ראיתי שהיתה התייחסות ספציפית לידועים בציבור?
פנינה תמנו:
מכיוון שמדובר בילדים בתנאי של הסעיף אז גם ידועים בציבור נכנסים לזה וגם גרושות
טל הוכמן:
אני שמחה לשמוע
טל הוכמן:
      גם בטופס שיש באתר כתוב שכל הנוסח מיועד לאיש המילואים ורק כשנכנסים אפשר לכתוב את בת הזוג
טל הוכמן:
 אם יש אפשרות, לכתוב גם את זה
אבישג סבג ראובן:
יושבת הראש העירה על זה בהתחלה ואנחנו נתקן את זה
טל הוכמן:
מצוין
טל הוכמן:
 בקשה אחרונה: האם יש אפשרות לשים איזה טלפון
טל הוכמן:
 אמרת שיש טלפון ולא ראיתי בלינק עצמו
טל הוכמן:
      אם יש לנו הערות ממקרים שאנחנו נתקלים בהם, האם את יכולה לתת את הטלפון שלך או מישהו שנוכל ליצור איתו קשר?
פנינה תמנו:
אנחנו נרכז בוועדה את כל הבקשות והסוגיות של נשים וגם לבני זוג של מילואימניקיות אנחנו נהיה בקשר רציף עם אבישג לכל הצרכים האלה
טל הוכמן:
חשוב להגיד שברור לנו שמערכת היחסים הזאת תהיה קדימה
פנינה תמנו:
תיראי איך היינו נחמדות לאבישג
אבישג סבג ראובן:
אני כאן בשנה שנתיים הקרובות
פנינה תמנו:
בקי קשת, יו"ר הפורום למאבק בעוני
בקי קשת:
אני גם מעמותת קול רבני לזכויות אדם וגם מהפורום למאבק בעוני
בקי קשת:
 אנחנו מדברים על נשים שחיות בעוני בעיקר, בין אם הן עובדות ובין אם לא
בקי קשת:
 אני רוצה להגיד לך, חברת הכנסת פנינה, שאנחנו ממש ממש מודים לך כי את עונה על צורך ממש גדול שאנחנו נתקלים בו הרבה בשטח
בקי קשת:
 תודה גם לחברות הכנסת שמגיעות לדיון כי זה באמת קריטי
בקי קשת:
 תודה רבה
בקי קשת:
      שתי שאלות, אחת לאבישג ואחת אליך יושב-הראש
בקי קשת:
 אבישג, מי שאין להם ילדים והם בני זוג, כמו בת זוג שהיא עם נכות והיא צריכה להגיע למקום עבודתה ובדרך-כלל בן זוגה מסיע אותה
בקי קשת:
 האם גם במצב כזה שבעצם אין ילדים אבל זה שבן הזוג נמצא במילואים מונע ממנה לעבוד האם גם זה מכוסה
פנינה תמנו:
יש נסיבות מיוחדות ויש גם עוד סעיפים בקרן, שזה סיוע לתא משפחתי ולא בהכרח רק למי שיש ילדים
בקי קשת:
דבר שני יותר מורכב, אליך חברת הכנסת, לגבי שוטרים שהם בעצם לא במילואים
בקי קשת:
 השוטרים, לפחות בחלק מהארץ, הועברו ממשמרות רגילות למשמרות כפולות וארוכות
בקי קשת:
 כל דבר כזה כמובן משקיע על בנות ובני זוג של השוטרים
בקי קשת:
 השוטרים לא זכאים לתוספת שכר על אף שביטלו להם את היום החופשי בשבוע ועל אף שמאריכים להם באופן קבוע את השעות מאז תחילת המלחמה
בקי קשת:
 זה בהכרח אומר שחלק מהנשים כמובן מושבתות ונמצאות בבית
פנינה תמנו:
 זאת נקודה מאוד חשובה שאת מעלה
פנינה תמנו:
 נועה, מי בעצם מטפל בסיפור של השוטרים?
נועה שוקרון:
	לגבי תנאי השכר של השוטרים זה גם לי ויש צוות שלם בבט"פ
פנינה תמנו:
אז תחתיו זה השוטרים והשוטרות?
נועה שוקרון:
אני לא יודעת להתייחס להסכמי השכר של השוטרים
פנינה תמנו:
טוב שאת מפנה את תשומת לבנו וזה גם עלה כמה פעמים
פנינה תמנו:
 האמת היא שגם פגשתי שוטרות בדיון שהיה בוועדת כספים שהעלו את זה
פנינה תמנו:
 נחמר ליבי
פנינה תמנו:
 כבר היינו במקום מאוד מתקדם כי דיברנו על צו 8, אבל ללא ספק השוטרים והשוטרות בכל האירוע הקשה הזה שעובר על עם ישראל ובטח ביום הטבח והמתקפה הנוראה של החמאס, התגלו בגבורתם
פנינה תמנו:
 אין מילים וצריך להיות שם בשבילם
פנינה תמנו:
      מנהלת הוועדה, אנחנו נקיים דיון בנושא הזה
פנינה תמנו:
      אני סוגרת את הישיבה
אבישג סבג ראובן:
אפשר עוד התייחסות קצרה לפני שאת מסכמת? אני רק רוצה לומר מילה
אבישג סבג ראובן:
 נשאלה שאלה לגבי פעילות הקרן
אבישג סבג ראובן:
 זה עד חצי שנה עם סמכות הארכה של ראש החטיבה בצה"ל ובכפוף לתקציב
אבישג סבג ראובן:
      לגבי הנושא של הרופאים
אבישג סבג ראובן:
 לגבי הסיפור של בני או בנות זוג במאמץ המלחמתי, אנחנו רוצים לעשות בדיקה על כל העובדים שהם במשמרות
אבישג סבג ראובן:
 לבחון אם יש עוד אוכלוסיות ולא למקד את זה רק בהם
אבישג סבג ראובן:
 לכן אני מבקשת לא לקבל החלטה עד שנבחן את הסיפור הזה
אבישג סבג ראובן:
      דבר אחרון, איך פונים לקרן? רצינו שזה יהיה דיגיטאלי כי זה הרבה יותר נכון ונוח
אבישג סבג ראובן:
 בלי קשר, אפשר לפנות, מס' טלפון 1111, שלוחה 4
אבישג סבג ראובן:
 זה מוקד המילואים ונותן מענה
פנינה תמנו:
כמה מוקדנים?
אבישג סבג ראובן:
על הקרן יש 30 מוקדנים במשמרות
פנינה תמנו:
אני רוצה להודות לך, סגן אלוף אבישג סבג ראובן, ראש אגף תכנון מילואים של צה"ל
פנינה תמנו:
 דרישת שלום לראש ענף קצין מילואים ראשי בני בן ארי
פנינה תמנו:
 עד היום לא קיבלנו את המסמך ובכל זאת אנחנו מודים לו
פנינה תמנו:
 אנחנו יודעים שהוא עזר ודחף
פנינה תמנו:
      אני גם רוצה להודות למשרד האוצר, גם לנועה וגם לאלי בינג ולהודות כמובן לכל השותפים והשותפות שמסייעים כדי לדייק את הדברים
פנינה תמנו:
 בסוף, אני חושבת שכולנו באותו צד בעניין הזה ולא אחת אנחנו צריכים להיות יצירתיים
פנינה תמנו:
      בדרך-כלל אנחנו מוציאים פה מסקנות של הוועדה
פנינה תמנו:
 המסקנה העיקרית היא, שבעצם הוועדה מנחה את סגן אלוף אבישג סבג להכניס ולהטמיע את ההערות והתיקונים שביקשה יושבת-ראש הוועדה
פנינה תמנו:
 להטמיע אותם ולהביא אותם לידי פרסום תוך 24 שעות
פנינה תמנו:
 בין לבין נקבל את כל הערות הציבור מנציגי הציבור ונעביר את זה לידי צה"ל
פנינה תמנו:
      הוועדה מנחה את סגן אלוף אבישג סבג ראובן לבחון את נושא עובדות המשמרות, בטח משמרות לילה, לבני ובנות זוג בצו 8 ולתת לכך מענה מיטבי
פנינה תמנו:
      הוועדה מתכוונת לקיים דיון בנושא בני זוג של שוטרים
פנינה תמנו:
      תודה רבה, הישיבה נעולה
פנינה תמנו:
 אני מתכבדת לפתוח את ישיבת הוועדה בעניין סיוע מתן זכויות והכרה לנשות ומשפחות המילואים, גם בני זוג, צריך לומר ביושר, נושא שהוא יושב על סדר יומה של הוועדה שלנו
פנינה תמנו:
 אבל לפני כן, אני רוצה להביע בשם כולם, ובשם חברות הכנסת וחברי הכנסת והמשתתפים, את התנחומים למשפחות הנופלים
פנינה תמנו:
 אלו ימים מאוד מורכבים
פנינה תמנו:
 אנחנו דנים במשפחות של החילים היקרים שלנו שנמצאים בחזית, ובכאב גדול אנחנו גם מקבלים בשורות על נפילתם של גיבורים
פנינה תמנו:
 אני חושבת שהדבר הראשון במעלה זה להזכיר לכל החיילים שלנו והחיילות שלנו שאנחנו אוהבים אותם, מתפללים עליהם ומקווים לראותם במהרה בבית בשלום
פנינה תמנו:
      כאמור אני פותחת את הדיון על הסיוע ומתן זכויות לנשות ומשפחות מגויסי ומגויסות צו 8, כאשר הדיון האחרון שעליו דנו, וגם הניב תוצאות, היה שיפוי ופיצוי על אובדן ההכנסה של בני ובנות זוג
פנינה תמנו:
 זו גם הזדמנות להודות למשרד האוצר והביטחון שתפעלו את העניין הזה דרך הקרן
פנינה תמנו:
 יש עדיין את התיקונים שביקשתי בדיון הקודם להכניס ולהטמיע בתוך הנהלים שמפורסמים על ידי קרן התמיכה
פנינה תמנו:
 זה עדיין לא הוטמע
פנינה תמנו:
 נמצאת איתנו גם סא"ל אבישג סבג ראובן ראש עתכ"מ באכ"א
פנינה תמנו:
 בהמשך אנחנו ניתן לך לומר דברים
פנינה תמנו:
      אני רוצה לברך את פורום נשות המילואים
פנינה תמנו:
 יש לנו כאן כמה וכמה נציגות, ויש לנו גם את נשות אנשי הקבע
פנינה תמנו:
 אני משום מה התבלבלתי אתמול וחשבתי דווקא על סוגייה אחרת, על נשות קבע שהבעלים גם נמצאים במילואים בצו 8
פנינה תמנו:
 זו סוגייה שלא חשבנו עליה
פנינה תמנו:
 תראו, אני – בן הזוג שלי נמצא בעזה והבן שלי, ואנחנו פה, זה סוג של עבודה חיונית
פנינה תמנו:
 אנחנו צריכים לעבוד
פנינה תמנו:
 אז הבן שלי אומר לי באחד מהימים אני מרגיש ילד בלי הורים
פנינה תמנו:
 אז אסור שאנחנו נגיע למצבים שאנחנו לא יודעים לתת את התמיכה לילדים
פנינה תמנו:
 בסוף יש פה ילדים שלשמם ובעבורם אנחנו עושים הכול, אבל אנחנו צריכים באמת לזכור
הר מלך:
פנינה את יודעת, אני הייתי בקבוצה של נשים בחזית
הר מלך:
 וראיתי שיש קשיים עם הילדים וכל אחת, ואמרתי שבעלי המגויס ואני מגויסת לפה אז אמרתי לעצמי כמה תשמחו שיש מישהו שיכול להיות עם הילדים, מישהו שיכול להיות שם
הר מלך:
 זה לא מובן מאליו
הר מלך:
 זה קושי, זה אתגר, אבל עדיין יש את האפשרות הזאת
הר מלך:
 וכמו שאמרת נשות קבע - -
פנינה תמנו:
וכאלו שנקראו לצו 8
הר מלך:
- - והבעלים שלהם מגויסים, אז הילדים נשארים לבד
פנינה תמנו:
 וצריך לדאוג שאנחנו נותנים את הסיוע והעזרה המיטבית שהמדינה יכולה להעניק לכלל הסוגיות שיצופו פה
פנינה תמנו:
 חברי וחברות הכנסת, חברת הכנסת לשעבר עליזה לביא הצטרפה אלינו, אני רוצה לפתוח בנציגת פורום נשות המילואים, שגית בכנר, היא נמצאת איתנו כאן פיזית, ואנחנו נתחיל עם המצגת
פנינה תמנו:
 כמה זמן זה?
שגית בכנר:
המצגת היא קצרה ואחרי זה אנחנו כמה דוברות
פנינה תמנו:
 וחברי כנסת שנאלצים ללכת, כמו שלי שאני יודעת שבדרך כלל היא סובלנית ונמצאת איתנו מהתחלה עד הסוף – אנחנו גם נאפשר לך לפני שאת הולכת
שלי טל מירון:
פנינה, אני יוצאת עוד עשר דקות, אולי אני אגיד מילה לפני שמתחילה המצגת?
פנינה תמנו:
בסדר, עד שהם יכינו אותה
שלי טל מירון:
רק מילה
שלי טל מירון:
 תודה רבה גברתי יושבת-הראש
שלי טל מירון:
 תודה רבה ובוקר טוב לכולם
שלי טל מירון:
 אני ממש מברכת על הדיון החשוב הזה
שלי טל מירון:
 פנינה, אני יודעת שגם את באופן אישי התעסקת בזה ונלחמת עבורם והצלחת להכניס במתווה הישגים ואני ממש מברכת על זה
שלי טל מירון:
אני נפגשתי עם פורום נשות המילואים, הבנתי מהן על הקשיים והצרכים
שלי טל מירון:
 כמובן שאנחנו מדברים גם על בני ובנות זוג, אבל באמת שהרוב המוחץ זה נשים ולכן אני מדברת בלשון נקבה ומרגישה עם זה ממש בנוח
שלי טל מירון:
 הם באמת יפרטו כאן את כל הדברים אני גם דיברתי על זה במליאה ביום שני
שלי טל מירון:
 אבל חשוב לי רגע להגיד, כי כולנו מגבים ואוהבים את חיילי המילואים וכל הכבוד להם על מה שהם עושים
שלי טל מירון:
      אבל בסוף, יש פה חזית ביתית
שלי טל מירון:
 והחזית הביתית הזאת של הנשים המופלאות האלה באמת היא קשה מאוד, כי הן גם צריכות להמשיך בקריירה שלהן, וגם להחזיק את משק הבית וגם להסתדר לבד עם הילדים
שלי טל מירון:
 הן חובות גם קשיים כלכליים שהם בלתי נתפסים, ברמה שאימהות אומרות לי שהן לא יכולות לשלוח את הילדים לצהרונים כי הן עצמאיות והן לא יכולות להרשות לעצמן, זה דבר שאסור לנו שהוא יקרה
שלי טל מירון:
      יש פה עניין רגשי שצריך להתייחס אליו, ילדים עם רגרסיות, אבא נעלם לחודשיים וחצי בקושי רואים אותו
שלי טל מירון:
 יש פה עניין של החיילים שחוזרים למילואים עם קשיים רגשיים משל עצמם, והצורה שזה מתבטא בבית, גם לזה אנחנו צריכים להתייחס
שלי טל מירון:
 יש פה עניין של זכויות בסיסיות של האנשים האלה, כמה שעות עבודה מותר להן להיעדר? וקצת ללכת לקראתם כי הן בסוף מג'נגלות, הן כמו תמנון שצריך לעשות הכול והן צריכות את התמיכה שלנו ואני סומכת עליהן שהן יציגו את הסעיפים עצמם
שלי טל מירון:
 אבל זו קריאה לנו לסייע להם ולא לוותר כי אנחנו לא יודעים כמה זמן זה עוד ייקח, והן מתארות לי סיטואציה של בתים שקורסים, אסור לנו להרשות לעצמנו שזה יקרה
פנינה תמנו:
 מוכן, בכנר?
שגית בכנר:
אני מוכנה
פנינה תמנו:
טוב, תתחילי בדברים ואחר כך תציגי את המצגת בהמשך
שגית בכנר:
אני יכולה להציג גם בלי המצגת
שגית בכנר:
 אני שגית בכנר, מפורום נשות המילואימניקים נלחמות על הבית
שגית בכנר:
 פורום שהתאגד בשלושה-ארבעה שבועות האחרונים
שגית בכנר:
 כולנו מתנדבות בפורום
שגית בכנר:
 הפורום קם מתוך צורך והכרח
שגית בכנר:
      להיעדרותם של אנשי המילואים מהבית השלכות מרחיקות לכת על התא המשפחתי
שגית בכנר:
 המשמעות של גיוסם היא ביטול חלוקת התפקידים השגרתית בכל בית
שגית בכנר:
 מעבר למציאות בה אנו, הנשים, אחראיות לבדנו לתפעול משק הבית ולגידול הילדים, אנו נדרשות במקביל להמשיך כרגיל בתעסוקה שלנו כעצמאיות או כשכירות
שגית בכנר:
 בפועל, מדובר בהתגייסות של כל המשפחה לצו 8
שגית בכנר:
      במצגת נתנו כל מיני דוגמאות מהתכתבויות שעולות בפורומים השונים שאנחנו נמצאים, יש לנו קבוצת וואטסאפ, יש פייסבוק של נשים
שגית בכנר:
 צר לי שאנחנו לא יכולות להדגים, אבל אני אתן דוגמאות
שגית בכנר:
 באמת יש מצוקה מאוד גדולה
שגית בכנר:
      (הצגת מצגת)     פה נתנו קצת דוגמאות ממה שקורה, ובעצם הדוגמאות האלה זה מה שגרם לנו לפתוח את הפורום ולהתחיל
פנינה תמנו:
אני רואה מרחוק
פנינה תמנו:
 "נראה לי שאני בדיכאון"
שגית בכנר:
"חשבתי שזה תלוי מצב אבל זה לא חולף וגם המצב לא
שגית בכנר:
 כמה לילות הגוף שלי יכול להירדם עם בירה ובכי? יש לכם המלצות לטיפול טלפוני? זום?"
שגית בכנר:
     "האמת שהחרדה המטורפת הפכה לאדישות, לא מרגישה כבר כלום, אולי כעס"
שגית בכנר:
     "מזדהה עם כל פוסט פה
שגית בכנר:
 מרגישה שקופה, רק על החיילים מדברים, רק להם דואגים, מה איתנו? לבד, כולם נעלמו, כולם בשגרה שלהם"
שגית בכנר:
     זה מגוון
פנינה תמנו:
אלו מילים מאוד קשות של נשים שמציגות שהן נמצאות באמת לצד הדאגה המתמדת גם במצב רוח מאוד ירוד
פנינה תמנו:
 אמנם אני אקח את זה מהסקר שעשו נשות משרתי הקבע, הן ציינו שם שאני יכולה להגיד ש-30% מהנשים העלו צורך בתמיכה נפשית, שגם בהמשך תפרטי יותר
שגית בכנר:
אני אמשיך לנתונים שאספנו מסקר שערכנו במסגרת סקר שערכנו ביחד עם מאגר מוחות, בסקר ניתן לראות ש-72% הפחיתו משעות העבודה על חשבונן
שגית בכנר:
 64% ניצלו ימי חופשה או מחלה על חשבונן
שגית בכנר:
 91% מהעצמאיות דיווחו כי חלה ירידה בהיקף ההכנסות שלהן ביחס לממוצע של 2023
פנינה תמנו:
אני רוצה רגע להתעכב על הסיפור של ניצול ימי חופשה שגם צריך להזכיר למרות התיקונים שעשינו במתווה
פנינה תמנו:
 בסוף, אנחנו היינו לקראת סוף שנה ולנשים לא היו כבר ימי חופשה
פנינה תמנו:
 נמצאים פה נציגי האוצר
פנינה תמנו:
 מי נמצאת כאן? עדי, את נציגה של עלי בינג, זה בעצם אגף ביטחון?
עדי פרנקפורטר ישראלי:
אגף ביטחון, אבל אנחנו עובדים עכשיו בשיתוף פעולה עם צוות התעסוקה תחת כפיר
פנינה תמנו:
נכון, אבל אני אומרת את זה ואמרתי את זה גם לבינג, שיש לי הערכה אליו, שאגף ביטחון יהיה בוועדה הזאת
פנינה תמנו:
 הוועדה הזאת סופר חשובה ואתם תהיו פה באופן קבוע, במיוחד היום כשאתם מגבשים את הכול
עדי פרנקפורטר ישראלי:
זה בדיוק מה שאנחנו עובדים עליו
פנינה תמנו:
בסדר, אני אתן לך בהמשך לדבר
שגית בכנר:
אני אמשיך לעוד נתונים מתוך הסקר
שגית בכנר:
 79% העידו על שינוי לרעה במצבם הנפשי של הילדים בעקבות היציאה למילואים
שגית בכנר:
 93% הרגישו שהדברים קשים להם מידי, והן אינן מסוגלות עוד להמשיך להתמודד עם המצב
שגית בכנר:
      בעצם אנחנו רואות פגיעה בשלושה תחומים עיקריים
שגית בכנר:
 פגיעה כלכלית, פגיעה תעסוקתית ופגיעה נפשית
שגית בכנר:
 אני כן אגיד שעל הפגיעה הנפשית, לפני שנמשיך הלאה, אנחנו חושבות שיש לכנס דיון ייעודי בוועדה בנושא המניעים הרגשיים שלא נותנים להם היום את הדעת על זה
שגית בכנר:
 וחשוב, כי הילדים פה לא רגילים שאין אבא בתמונה
שגית בכנר:
 ילדים שבאו ובהתחלה שאלו מתי אבא חוזר? העדויות אומרות שהם כבר לא שואלים
שגית בכנר:
 הילדים כבר לא שואלים איפה אבא כבר אחרי כל כך הרבה ימים
שגית בכנר:
      צריך לחבק ולתת גם לאישה שלא רגילה להיות לבד וגם לילדים, כשלרוב מדובר בילדים קטנים, כי נשות המילואימניקים הרוב הגדול הם בני 30-40, זה טווח הגילאים שלנו, זה אומר שהילדים הם ילדים קטנים עד גיל 14, זה הממוצע
שגית בכנר:
      מכאן נמשיך לעו"ד שבות רענן, שתרחיב בנושא של העסקה
פנינה תמנו:
שאני מקווה שהיא בסדר, היא נמצאת בזום
פנינה תמנו:
 הבנתי שהיא הייתה בדרכה לכאן והייתה תאונה – תאונה על כביש 6, לא שלה – אז אני מקווה שהיא בסדר
פנינה תמנו:
 עו"ד רענן שבות?
שבות רענן:
קודם כול שלום לכולם, תודה רבה על הדיון החשוב הזה
שבות רענן:
 חשוב לי לציין שבפורום יש מעל 3,000 נשות מילואימניקים, ואני גם אגיד נשות כי הרוב המוחלט הן נשים
פנינה תמנו:
ושוב כן נחדד שכל מה שנשיג אנחנו משיגים גם לגברים
שבות רענן:
ברור, גם לכולם
שבות רענן:
 כן חשוב לי להגיד שאנחנו מהוות רק 1% מהאוכלוסייה, 100,000 משפחות שנמצאות בעומס הזה כרגע
שבות רענן:
 גם אני מה-7 באוקטובר מגייסת עם ארבעה ילדים מתחת לגיל שמונה, עם איש לוחם, רגרסיות אצל הילדים, תפעול אינסופי של הבית לבד
שבות רענן:
 חצי המשרה הנוספת שהייתי צריכה להתחיל אחרי החגים וזה נדחה עד הניצחון בעזרת השם – שאנחנו עוד לא יודעים מתי הוא יקרה
שבות רענן:
      לכולנו קצת נגמר האוויר, והתחושה היא כרגע שהפכנו להיות קצת שקופות
שבות רענן:
 בהתחלה הייתה התגייסות כללית של כל עם ישראל, לכל צורך, וגם אנחנו ועכשיו נכנסנו למעין שגרה
שבות רענן:
 ואחד המקומות הכואבים שמרגישים את זה מעבר לקשיים הרגשיים וזה שעוד ידובר בהם, זה המקום התעסוקתי
שבות רענן:
      אני הצטרפתי לפורום כחברה מן המניין ובגלל שאני עורכת דין אז באתי לעזרת חבר, עניתי לכמה בנות, עזרתי להן באופן פרטני
פנינה תמנו:
לעזרת חברה
שבות רענן:
לעזרת חברה
שבות רענן:
 הייתי בטוחה שמדובר בכמה עשבים שוטים
שבות רענן:
 כלומר, בכמה מעסיקים שהתבלבלו, שכחו איפה אנחנו נמצאים ולא הצליחו להיות גמישים, ולא הצליחו להסתכל על התמונה הגדולה, ולהבין שהאישה הזאת שלחה את האיש שלה להילחם כדי שכולנו נוכל לחיות פה יום אחד נורמלי
שבות רענן:
      אז התחלתי לטפל וזה הפך להיות צונאמי של פניות, אז ביקשנו עזרה ועוד עורכי דין התגייסו ומתנדבים ויש המון פניות בנושאים האלה
שבות רענן:
 אני יכולה להגיד ש-40% מהפניות הם בנושאים של איום על התעסוקה או הוצאה לחל"ת או שימוע לפני פיטורין
שבות רענן:
 יש מקרים שגם הצלחנו למנוע, בין היתר בזכות התיקון לחוק שתכף נדבר בו שצריך להאריך אותו, על איסור פיטורי אשת מילואימניק
שבות רענן:
      אבל יש פה מגמה שהולכת ומתרחבת
שבות רענן:
 אני יכולה להגיד לכם שלפי קצב הפניות היא הולכת ומתעצמת
שבות רענן:
 עולם המעסיקים איבד את הסבלנות, הוא רוצה להיכנס לשגרה, והוא לא מבין את זה שאצלנו השגרה היא מלחמה, כי הבית שלנו בחזית
שבות רענן:
 צריך להבין את זה
שבות רענן:
 כי המדינה מנסה להמשיך, וחשוב לדחוף את הכלכלה, אבל כל אחת שמחזיקה בית שהאיש שלה לוחם, בעצם מחזיקה גם את החזית התעסוקתית, גם את החזית הביתית, גם רוצה לתמוך באיש שלה כי בסוף אנחנו רוצים להיות חזקים בעורף ולנצח ביחד, ובשביל זה המדינה וכל מי שכאן, ומהבית הזה צריכה לצאת אמירה ברורה גם ערכית וגם פרקטית שהבתים שלנו לא נשארים לבד
פנינה תמנו:
נכון ולראות שגם מנגנוני הפיקוח, ונמצאת איתנו מרים, נמצאת איתנו כאן? מי נציג משרד הכלכלה? הנציבות נמצאת איתנו כאן? נציבות שוויון הזדמנויות בעבודה? לא, הם לא פה
פנינה תמנו:
 סיוון אזולאי?
קטי קטרין שטרית:
צריך לשמוע אותה, לראות איזה סנקציות מטילים עליהם
פנינה תמנו:
סיוון אזולאי, כתוב לי עורכת דין איילת גלילי
פנינה תמנו:
 אני כבר אומרת לך, תכיני את עצמכם, אתם בסוף הגוף שצריכים להוכיח את הנחיצות שלכם
פנינה תמנו:
 אם לא בשעה הזאת אני לא יודעת מתי
פנינה תמנו:
 באופן חד וחלק
פנינה תמנו:
      אני שומעת את עורכת דין שבות רענן
פנינה תמנו:
 לא יהיה מצב שאנחנו, מצד אחד כמחוקקים נביא את ההגנות הנדרשות, ועוד מעט אני גם ארצה לדעת אם יש פה נציג של משרד העבודה, דבי, היועצת המשפטית, תודה
פנינה תמנו:
 אני יודעת שעשיתם כמה מהלכים כדי לעשות הגנה, אם נצטרך נעשה עוד
פנינה תמנו:
 אבל בסוף, האכיפה היא לא פחות חשובה, ויש לכם כלים, להבדיל מרשויות ונציבויות אחרות
פנינה תמנו:
 כן, עורכת דין שבות
שבות רענן:
תודה רב, זה באמת סופר קריטי האכיפה עצמה
שבות רענן:
 אני רק אמשיך